Суворово (община)

Община Суворово се намира в Североизточна България и е една от съставните общини на област Варна.

География

Географско положение, граници, големина 
Общината се намира в северната част на област Варна. С площта си от 215,877 km2 заема 9-о място сред 12-те общини на областта, което съставлява 5,64% от територията на областта. Границите ѝ са следните:
 на изток – община Аксаково;
 на юг – община Девня;
 на югозапад – община Ветрино;
 на север – община Вълчи дол.

Релеф, води 
Релефът на общината е хълмисто-равнинен, с плоски и загладени хълмове, с недълбоки долини с полегати склонове. Североизточната половина е заета от най-южните части на Добруджанското плато, като тук надморската височина варира между 250 и 300 m. Най-високата точка е връх Трънето (378 m), разположен северно от село Баново. В югозападната половина се простира северната част на Девненската низина, като тук в коритото на река Девня е и най-ниската точка на общината – 50 m н.в.

От северозапад на югоизток, почти през средата на общината преминава границата между Дунавския водосборния басейн и Черноморския водосборен басейн. Южно от село Изгрев извира Суха река, която с най-горното си течение протича през най-източната част на общината и се влива като суходолие в река Дунав на румънска територия. Югозападната половина е заета от басейна на река Девня, която е ляв приток на Провадийска река и, която се отнася към Черноморския водосборен басейн.

На територията на общината има изградени няколко микроязовира, по-големи от които са „Левски“, „николаевка 1“, „Николаевка 2“ и други, водите на които се използват основно за напояване на земеделските земи.

Населени места 
Общината се състои от 9 населени места. Списък на населените места, подредени по азбучен ред, население и площ на землищата им:

Административно-териториални промени 
 Височайши доклад № 4484/обн. 18.06.1881 г. – преименува с. Хадърча на с. Николаевка;
 МЗ № 2820/обн. 14.08.1934 г. – преименува с. Сюн бей на с. Баново;
 – преименува с. Гюн догду на с. Изгрев;
 – преименува с. Гевреклер на с. Калиманци;
 – преименува с. Чатма на с. Левски;
 – преименува с. Козлуджа на с. Новградец;
 – преименува с. Боаз кесен на с. Просечен;
 – преименува с. Кара Хюсеин на с. Срацимир;
 МЗ № 3775/обн. 07.12.1934 г. – преименува с. Халачлии на с. Драндар;
 МЗ № 2431/обн. 31.05.1946 г. – преименува с. Срацимир на с. Чернево;
 указ № 288/обн. 20.06.1950 г. – преименува с. Новградец на с. Суворово;
 през 1956 г. – осъвременено е името на с. Драндар на с. Дръндар без административен акт;
 Указ № 2907/обн. 07.09.1984 г. – признава с. Суворово за гр. Суворово.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г., по населени места (подредени по численост на населението):

Вероизповедания 
Численост и дял на населението по вероизповедание според преброяването на населението през 2011 г.:

Транспорт 
През територията на общината преминава участък от 16,1 km от трасето на жп линията Варна – Добрич – Кардам.

През общината преминават частично 3 пътя от Републиканската пътна мрежа на България с обща дължина 35,9 km:
 последният участък от 8 km от Републикански път III-2009 (от km 3,7 до km 11,7);
 последният участък от 5,3 km от Републикански път III-2702 (от km 30,9 до km 36,2);
 участък от 22,6 km от Републикански път III-2901 (от km 4,3 до km 26,9).

Топографска карта

Бележки

Външни препратки